Frank Jensen (S), 1999-12-07:
Jeg er enig med hr. Søren Søndergaard i, at man ikke skal tænke fiskalt, når det drejer sig om det sanktionsniveau, som en bødestraf jo er i forhold til kriminalitet.
Det er sådan set heller ikke det, vi har gjort.
Og det er heller ikke sådan, at vi har taget lovgivningsmæssige initiativer i konsekvens af, at vi har indgået en politiaftale, hvor vi jo ganske rigtigt i finansieringen opererer med en budgetreguleringskonto på 100 mio. kr.
Men vi har sagt, at de 50 mio. kr., som forventeligt også vil komme ind efter den 1. april i forbindelse med bødeniveauet på færdselssikkerhedsområdet, på hastighedskontrolområdet, vil vi godt indregne som et bidrag til finansieringen.
Og vi har også sagt, at det arbejde, som foregår hos Rigsadvokaten, forventeligt også vil give et provenu.
Hvor meget det giver, ved vi ikke, men vi har en forventning om, at det samlet vil give 100 mio. kr.
Derfor står det på en budgetreguleringskonto, og så er det den normale praksis, når det er et indtægtsskøn, som er behæftet med en vis usikkerhed, at det fremgår af en budgetreguleringskonto.
Det er den normale finanslovteknik, vi benytter os af.
Jeg vil gerne starte med at takke det flertal, der i dag har tilkendegivet at kunne stemme for lovforslaget, der bidrager til at finansiere den samlede finanslov.
tror jeg ikke der er så mange der går op i.
Men der er i hvert fald i finanslovaftalen tilvejebragt en finansiering, der gør det muligt at lave et godt politiforlig, og det har stort set alle partier jo erklæret sig ganske tilfredse med, måske lige med undtagelse af Enhedslisten, men ellers har alle partier, også de partier, der har tænkt sig at stemme imod den her del af finansieringen, erklæret sig ganske godt tilfredse med indholdet af politiforliget.
Selv hr. Sjursen fra Kristeligt Folkeparti
har jo indtil flere gange, også offentligt, erklæret sig ganske godt tilfreds med indholdet i det forlig, som blev forhandlet hos mig i Justitsministeriet. Så nu er der altså også tilvejebragt en finansiering af den samlede finanslov, der gør, at vi kan bevare den stabilitet, der er i dansk økonomi, og som er med til at skabe grundlaget for den tryghed, som borgerne har så meget brug for at vi politikere er med til at skabe for de samlede finansielle forhold i vores land, og den stabilitet, der også skal være i de offentlige finanser.
Det er regeringens bestræbelser, når vi laver forbedringer på en række områder i den offentlige service, at vi så også sikrer finansieringen.
Og jeg glæder mig over, at der er et flertal, der har den ansvarsfulde tilgang til det at være med i politik, at man ikke bare er med til at bruge pengene og så løber fra regningen, men også er med til finansieringen.
Men samlet set er der en finansiel dækning for det politiforlig, vi har indgået, også selv om hr. Søren Søndergaard er stærkt optaget af den forhøjelse, der er indbudgetteret på en budgetreguleringskonto på finansloven med hensyn til bødeniveauet.
Det er jo sådan, at de 50 mio. kr. ud af de 100 mio. kr., som står på den budgetreguleringskonto, er tilvejebragt ved, at regeringen også efter den 1. april mener, der skal gennemføres et trafiksikkerhedsinitiativ.
Den anden del af de 100 mio. kr., nemlig de andre 50 mio. kr., tilvejebringes, når Rigsadvokaten har gennemført sit arbejde, som han blev sat til for længst, også inden vi overhovedet forhandlede politiforlig, nemlig at se på, om man kunne lave en mere enkel form for bødestraf med hensyn til færdselsområdet.
Og Rigsadvokaten vil gå videre, hvor det drejer sig om hele politivedtægtsområdet, et arbejde, som jeg selv har påskønnet at Rigsadvokaten går i gang med.
Hvorvidt de indtægter kommer ind, er jo et skøn, men regeringen har en tro på, at også den del af finansieringen vil komme ind i finansministerens kasse.
Hr. Søren Søndergaard kan jo så mene, at det er penge, man ikke skulle have haft, og det er jeg enig med hr. Søren Søndergaard i, men realiteten er, at det er penge, som forventelig også vil komme i kassen.
Det lover godt for en hurtig udvalgsbehandling.